- एक समय छल जखन विदेह पर नव गजलकार लोकनिक पथार लागि गेल छल। लाग' लागल छल जे आब मैथिली गजलक दिन सेहो घूरतै। पहिने सरल वार्णिक बहर आ तदुपरांत अरबीओ बहरमे बहुत रास गजल सभ परसय जाए लागल। सोआद लेनाय शुरुए केने छलहुं आ की . . . . . किछुए मासक उपरांत सभ किछु छिडिया गेल। बहुत रास गोटे नीक स्तर तक पहुँचलाक उपरान्तो एहि बाटसँ कात भ' गेला। कारण इहो भ' सकैछ जे ओ सभ अपन-अपन काजमे बेशी व्यस्त भ' गेल हेताह/हेतीह। मुदा दुर्भाग्यवश कारण ई नहि अछि। किएक त' ओ सभ आन-आन मंच पर आन-आन विधा या भाषामे खूब रास रचना सभ परसि रहल छथि।
 त' की ओ सभ गजल विधासँ अकछ भ' गेल छथि? आ की एहि विधामे आब नै . . . बहुत भ' गेल, आब दोसरो विधा सभमे नाउ कएल जाए? आ की सरल वार्णिक बहरसँ अरबी बहर तक के बाटमे कतहु अटकल छथि, ठमकल छथि? हुनका लोकनि के गजल के मुख्य धारासँ जोड़बाक लेल की कोनो प्रयासक बेगरता नै अछि? की कोनो पहल कएल जा रहल अछि वा कएल गेल अछि?
 Darbhanga me raastriya pita MAHATMA GANDHI ker sahadat diwas arthaat 30 january ka aab saayran nahi sunaai dait achi. Duu dasak purv tak ahi diin thik 11 baje saayranak aawaz duu minute tak sunaai dait chal. Ahi samay me log jatai rahait chal ohi thaam ruki Raastripita ker shrdhanjali ker lel muri jhuka lait chal. Atbaa nahi motor cyckle, riksha tatha anya baahan savaar lokain apan apan gaari roki dait chal. Mudaa aab ahi diinak yaad kinko nahi rahait chain . Darbhanga, laheriasarai ker collecteriate bhavan, zila school aar nagar bhavan par saayaran laagal rahait chal je ki saal 1977 me lagaaol gel chal. E machine saal 1990 dhari tak karyat chal . Muda khraab bhelaak upraant ahi machine ker hataa del gel. Zila prasaasanak dish se aayojit homay walaa kaarykaram me DM ker gaari me laagal saayran se kaam chlaawol jaa rahal achi. Ahi ishthiit me aab ahi diin kono saayranak aawaz Darbhanga waasi ker nahi sunaai dait achi.
 paag pahiri samaan lait paagak virodh kenihaar saahitykaar aa umesh mandalak pita maanniya mandalji .  -  with Sangita Mishraand 14 others.
 रोसड़ामे 21 दिसम्बरक साँझमे अपराधी सभ पुलिसक टाइगर जवान गंगेशक हत्या कऽ देलक। घटनास्थलसँ पुलिसकेँ खूनक छाप आ अपराधी सभक मोबाइल भेटल। मोबाइल लोकेशनक आधारपर महाराष्टÑक कल्याणसँ चारिटा अपराधीकेँ महाराष्टÑक एटीएस अधिकारी धेलनि। पकड़ल गेल आरोपीसँ पूछताछक बाद एटीएस दुटा आर व्यक्तिकेँ गिरफ्तार कऽ पूछताछ कऽ रहल अछि। डीआइजी सुधांशु कुमार प्रेस कान्फ्रेंसमे कहलनि जे पकड़ल गेल चारुटा अपराधी पूछताछक बाद टाइगर जवानक हत्याक बात स्वीकारलक। ओना हिनका लगसँ कोनो हथियार नञि भेटल। डीआइजी कहलनि जे सिपाहीक हत्यामे देवा पञ्जियारक हाथ अछि। एकर कारणमे पिस्टल छीनबाक बात सोझाँ आबि रहल अछि। ओना देवा पुलिसक सोझाँ ईहो कहलनि जे सुरेश पासवान जुआक कारोबार करैत छला। एकर बदलामे ओ तीन सय टाका रोज टाइगरक जवानकेँ दैत छल। हत्याक दिन पिस्टल छीनबाक बातकेँ लऽ देबा बाइकपर बैस अपन सहयोगी नवनीत सिह 'सिंटु', अमरजीत, रोशन पञ्जीयार, राजाराम पासवान, अमीत झा केँ बजा टाइगर जवानक पिस्टल ओकरेसँ छीन गोली दागि देलक। एकर बाद सभटा अपराधी नदी पार कऽ बेगुसराय पहुँचल आ अपन संगीक घरमे हथियार छुपा कऽ पटनासँ ट्रेन पकड़ि महाराष्टÑक सिरडी पहुँचल। पुलिस मोबाइल लोकेशनक आधारपर आ एटीएसक सहयोगसँ चारिटा अपराधीकेँ पकड़लनिआ पूछताझ केलनि। एहि क्रममे महाराष्टÑक दूटा अन्य व्यक्तिकेँ सेहो पूछताझ चलि रहल अछि जे हुनका पनाह देने छला। ओना घटनाक्रममे सम्मिलित तीनटा अन्य आरोपी पुलिसक गिरफ्तमे फरार छथि। एकरा लेल लगातार छापामारी कएल जा रहल अछि। डीआइजीक कहब अछि जे गंगेशक पिस्टलक खोजमे छापामारी कएल जा रहल अछि। नवनीतक खूनक नूमना लऽ जाँचक प्रक्रिया चलि रहल अछि। धराएल गेल सभटा आरोपीकेँ पूछताझक बाद जहल भेज देल जाएत।
 जनकपुर अञ्चल अस्पतालमे बच्चा बदलबाक विषयकेँ लऽ हो हल्ला मचल अछि।
 आइ भोरमे जनमल दुटा नवजात शिशु (एकटा बेटा आ एकटा बेटी)केँ लऽ दुटा अभिभावक बीचमे बच्चा बदलवाक बातकेँ लऽ हो हल्ला मचि गेल। जाहिमे अन्ततः अस्पताल प्रशासन ई निर्णय लेलक जे दुनू बच्चाक सही अभिभावक केर पहचान लेल दुनू पक्षक डीएनए टेस्ट करेबा लेल काठमाण्डू पठाओल गेल।
 धनुषा जिलाक खरिहानी पाँचक मनोज साह अपन घरवालीकेँ लऽ टायर गाड़ीपर लऽ प्रसुति लेल अञ्चल अस्पताल आनैत काल रस्तेमे बच्चाक जन्म भेल छल। जन्मक पश्चात इलाज लेल अञ्चल अस्पतालमे भर्ती केला बाद शल्य क्रिया लेल लऽ गेल समयमे महोत्तरी लक्ष्मीनियाँ पाँचक रेणु देवी महतो सेहो बच्चाकेँ जन्म देने छली।
 अस्पताल प्रशासनक अनुसार धनुषाक खरिहानी निवासी संगिताक कोखिसँ बेटीक जन्म भेल आ महोत्तरीक लक्ष्मीनिया पाँचक रेणु देवीक कोखिसँ बेटाक जन्म भेल कहला बाद साह पक्षक लोक हो हल्ला करऽ लगला। साह पक्षक विवादक कारण बात बढ़ैत चलि गेल आ अन्तमे अस्पताल प्रशासन हस्तक्षेप कऽ माय बच्चा संगे दुनू पक्षक चारि चारि गोटे आ संगे एकटा पुलिसकेँ डीएनए परीक्षण लेल माठमाण्डू भेजल गेल।
 खरिहानी संगिता साह बेटा भेल कहिकेँ दावा कऽ रहल अछि।
 अस्पताल प्रशासन विवादक समाधान लेल प्रहरी सहित दुनू पक्षकेँ डीएनए परीक्षण लेल सेनानाष्टको विधि विज्ञान प्रयोगशालामे पठौलक। एकर सूचना जिला प्रहरी कार्यालय धनुषासँ प्राप्त भेल।
 ओम्हर दुनू पक्षसँ हस्ताक्षर करा कागज बनाओल गेल जाहिमे लिखल अछि जे जिनक दावा गलत सिद्ध होएत हुनका दुनु पक्षक खर्चा बहन करऽ पड़त। एहि तरहक विवाद जनकपुर अञ्चलमे सम्भवतः पहिल बेर भेल अछि।
 सदस्यता लें संदेश (Atom)